ফিনল্যান্ডের রাজধানী কোথায় ?
12126#0
ফিনল্যান্ড (ফিনীয় ভাষায় Suomen tasavalta "সুওমেন্‌ তাসাভাল্‌তা", সুয়েডীয় ভাষায়: Republiken Finland "রেপুব্লিকেন্‌ ফিন্‌লান্দ্‌") উত্তর-পশ্চিম ইউরোপে বাল্টিক সাগরের উপকূলে অবস্থিত একটি রাষ্ট্র। ফিনল্যান্ড ইউরোপের সবচেয়ে উত্তরে অবস্থিত দেশগুলির একটি। এর এক-তৃতীয়াংশ এলাকা সুমেরুবৃত্তের উত্তরে অবস্থিত। এখানে ঘন সবুজ অরণ্য ও প্রচুর হ্রদ রয়েছে। প্রাচীরঘেরা প্রাসাদের পাশাপাশি আছে অত্যধুনিক দালানকোঠা। দেশটির বনভূমি এর সবচেয়ে গুরুত্বপূর্ণ প্রাকৃতিক সম্পদ; এগুলিকে প্রায়ই ফিনল্যান্ডের "সবুজ সোনা" নামে ডাকা হয়। হেলসিঙ্কি ফিনল্যান্ডের রাজধানী ও বৃহত্তম শহর।
ফিনল্যান্ড
17862#0
হেলসিঙ্কি (ফিনীয় ভাষায় Helsinki "হেল্‌সিঙ্কি"; সুয়েডীয় ভাষায় Helsingfors "হেল্‌সিংফষ্‌") ফিনল্যান্ডের রাজধানী ও প্রধান শহর। 
ফিনল্যান্ডের সব চেয়ে বড় শহর এবং সবচেয়ে জনসংখাবহুল শহর। ফিনল্যান্ডের দক্ষিনে অবস্থিত । হেলসিংকির মোট জনসংখা ৬,২৯,৫১২ জন । এস্তনিয়ার রাজধানী তালিন হতে প্রায় ৮০ কিমি উত্তরে হেলসিংকি অবস্থিত । সুইডেনের রাজধানী স্টকহোমের ৪০০ কিমি পূর্বে হেলসিঙ্কির অবস্থান এবং রাশিয়ার সেন্ট পিতারসবারগের ৩৯০ কিমি পশ্চিমে । এই তিন শহরের সাথে হেলসিংকির ঐতিহাসিক সম্পর্ক আছে ।
হেলসিঙ্কি
388795#0
টুর্কু (; ) ফিনল্যান্ডের দক্ষিণ-পশ্চিমে অরা নদীর তীরে অবস্থিত একটি শহর। টুর্কু ১৩শ শতাব্দীতে প্রতিষ্ঠিত হয়। এটি ফিনল্যান্ডের সবচেয়ে পুরনো শহর। এছাড়া টুর্কু কয়েক শত বছর ধরে এটি ফিনল্যান্ডের সবচেয়ে গুরুত্বপূর্ণ শহর হিসেবে পরিচিত ছিল। ১৮০৯ সালে ফিনল্যান্ড রাশিয়ান সাম্রাজ্যের অন্ত্রর্ভুক্ত হলে ফিনল্যান্ডের রাজধানী হেলসিঙ্কি হয়। ১৮৪০ এর দশকের শেষ অবধি টুর্কু ফিনল্যান্ডের সবচেয়ে জনবহুল শহর ছিল। বর্তমানে ফিনল্যান্ডের দক্ষিণ অঞ্চলের একটি গুরুত্বপূর্ণ ব্যবসায়িক, সাংস্কৃতিক কেন্দ্র।
টুর্কু
12126#9
উচ্চশিক্ষার কাঠামো ও স্তর বিন্যাস উচ্চশিক্ষার জন্য ফিনল্যান্ডে ২৭ টি ফলিত বিজ্ঞানের (Applied Sciences) এবং ১৬টি সাধারণ বিশ্ববিদ্যালয় রয়েছে। ফলিত বিজ্ঞানের বিশ্ববিদ্যালয়গুলো মূলত পলিটেকনিক্যাল বিশ্ববিদ্যালয়। এদেশে সাধারণ বিশ্ববিদ্যালয়গুলোর মধ্যে হেলসিংকি বিশ্ববিদ্যালয় সবচেয়ে বড়। ১৬৪০ সালে স্থাপিত এই বিশ্ববিদ্যালয়টি ১৮২৮ সালে দেশের রাজধানী হেলসিংকিতে স্থানান্তরিত হয়। ২৭ টি ফলিত বিজ্ঞানের বিশ্ববিদ্যালয়ের মধ্যে ২৪ টিতে একাডেমিক লেখাপড়ার ব্যবস্থা রয়েছে। তন্মধ্যে ৫টি ফলিত বিজ্ঞানের বিশ্ববিদ্যালয় রাজধানী হেলসিংকি এলাকায় অবস্থিত। সেগুলো হল আরকাডা (Arcada), হাগা-হেলিয়া (Haaga-Helia), হেলসিংকি মেট্রোপোলিয়া (Helsinki Metropolia), ডায়াকনিয়া (Diaconia) এবং লাউরিয়া (Laurea)। ফিনল্যান্ডের উচ্চশিক্ষার কাঠামো দু ;ভাগে বিভক্ত। স্নাতক স্তর (Undergraduate Level) ও স্নাতকোত্তর স্তর (Postgraduate Level)।
ফিনল্যান্ড
12126#10
বর্তমানে ফিনল্যান্ডের মোট জনসংখ‍্যা ৫৪ লক্ষ । গড়ে প্রতি বর্গকিলোমিটারে ১৬ জন বসবাস করে। ইউরোপের দেশগুলোর মধ্যে সর্বনিম্ন জনস‍ংখ‍্যার দিকে দিয়ে ফিনল্যান্ডের অবস্থান তৃতীয়। ফিনল্যান্ডের দক্ষিনদিকের এস্পো, ভান্তা এবং হেলসিংকি, এই তিনটি শহর হচ্ছে সবচেয়ে বড় এবং এদেরকে একসংগে বৃহত্তর হেলসিংকি বলা হয়ে থাকে। মোট জনসংখ্যার বেশিরভাগই বাস করে এই বৃহত্তর হেলসিংকিতে। এরপরে জনসংখ্যার ঘনত্বের দিক দিয়ে উল্লেখ করার মত শহর হচ্ছে তামপেরে, ওউলু এবং ইভাস্কলা, এই শহর গুলোর জনসংখ‍্যা এক লক্ষের উপর। ফিনল্যান্ডের মোট জনসংখ‍্যার ৩.৪% হল বিদেশি নাগরিক, যেটি ইউরোপের দেশগুলের মধ্যে সবচেয়ে কম। বিদেশি নাগরিকদের মধ্যে বেশির ভাগই হল রাশিয়ান, সুইডিশ এবং ইস্তোনিয়ান।
ফিনল্যান্ড
12126#4
ফিনল্যান্ডকে সাধারণত স্ক্যান্ডিনেভিয়ার অংশ ধরা হয়, এবং স্ক্যান্ডিনেভিয়ার সাথে এর ঘনিষ্ঠ সম্পর্কও আছে। কিন্তু বহু শতাব্দী যাবৎ ফিনল্যান্ড বিরোধী শক্তি সুইডেন ও রাশিয়ার মধ্যে একটি সীমান্ত দেশ হিসেবেই বিদ্যমান ছিল। ৭০০ বছর সুইডেনের অধীনে শাসিন হবার পর ১৮০৯ সালে এটি রুশদের করায়ত্ত হয়। রুশ বিপ্লবের পর ১৯১৭ সালে এটি একটি স্বাধীন রাষ্ট্র হিসেবে জন্ম নেয়। দ্বিতীয় বিশ্বযুদ্ধের পর ১৯৪৮ সালে ফিনল্যান্ড ও রাশিয়া বন্ধুত্ব ও সহযোগিতার একটি চুক্তি সম্পাদন করে এবং ১৯৯১ সাল পর্যন্ত দেশ দুইটির মধ্যে দৃঢ় অর্থনৈতিক বন্ধন ছিল। ১৯৯১ সালের পরে ফিনল্যান্ড ইউরোপমুখী হয় এবং ১৯৯৫ সালে ইউরোপীয় ইউনিয়নের পূর্ণ সদস্যপদ লাভ করে।
ফিনল্যান্ড
388795#1
দীর্ঘ ইতিহাসের কারণে টুর্কু শহরে ফিনল্যান্ডের অনেক ঐতিহাসিক গুরুত্বপূর্ণ ঘটনা ঘটেছে। একারণে ফিনল্যান্ডের ইতিহাসে টুর্কু বিশেষ স্থান দখল করে আছে। এস্তোনিয়ার রাজধানী তালিনের সাথে টুর্কুকে ২০০১ সালে ইউরোপীয়ান ক্যাপিটাল অফ কালচার বা ইউরোপের সাংস্কৃতিক রাজধানী হিসেবে ঘোষণা করা হয়। ১৯৬৬ সালে টুর্কুকে আনুষ্ঠানিকভাবে ক্রিস্‌মাস সিটি অফ ফিনল্যান্ড বলে অভিহিত করা হয়।
টুর্কু
12126#5
ফিনল্যান্ড ইউরোপের সবচেয়ে নবীন রাষ্ট্রগুলির একটি হলেও এর সাংস্কৃতিক ঐতিহ্য ও স্বাতন্ত্র‌্য সুবিদিত। বিশেষত আধুনিক স্থাপত্যকলা ও শিল্পকারখানা ডিজাইনে ফিনল্যান্ডের সুনাম আছে। সাউনা তথা ফিনীয় ধাঁচের বাষ্পস্নান বিশ্ববিখ্যাত এবং এটি ফিনীয় দৈনন্দিন জীবনের অঙ্গ।
ফিনল্যান্ড
536425#0
ফিন এয়ার হচ্ছে ফিনল্যান্ড এর জাতীয় এবং সর্ববৃহৎ বিমানসংস্থা। এর প্রধান কার্যালয় ভান্টা এবং এর বিমান চলাচলের প্রধান কেন্দ্রস্থল হচ্ছে হেলসিঙ্কি ভান্টা এয়ারপোর্ট। ফিন এয়ার এবং এর সাবসিডিয়ারিগুলো দেশটির অভ্যন্তরীন এবং আন্তর্জাতিক উভয় ধরণের ফ্লাইট নিয়ন্ত্রন করে থাকে। বিমান সংস্থাটির প্রধান শেয়ার হোল্ডার হচ্ছে ফিনল্যান্ড সরকার। ফিনল্যান্ড সরকার সংস্থাটির ৫৫.৮% শেয়ারের অংশীদার। ফিন এয়ার ওয়ানওয়ার্ল্ড এয়ারলাইন এলায়েন্স এর একজন সদস্য। ২০১৫ সালে এয়ারলাইনটি ইউরোপ এর ৬০ টি গন্তব্যস্থলে, এশিয়ার ১৩ টি গন্তব্যস্থলে এবং উত্তর আমেরিকার ৪ টি গন্তব্যস্থলে ১০ মিলিয়ন এর অধিক যাত্রী পরিবহন করে। ২০১৬ সালের জানুয়ারী মাস অনুসারে বিমান সংস্থাটির কর্মী সংখ্যা ছিল ৪,৮১৭ জন।
ফিন এয়ার
72607#0
হেসবার্গার (ফিনীয় ভাষায়: Hesburger) ফিনল্যান্ডের তুর্কু শহর ভিত্তিক একটি ফাস্ট ফুড চেইন। বর্তমানে এটি ফিনল্যান্ডের বৃহত্তম হ্যামবার্গার রেস্তোরাঁ; মার্কিন কোম্পানি ম্যাকডোনাল্ড্‌সের অবস্থান ২য়। ১৯৯২ সালে এটির মাত্র ১২টি শাখা ছিল। এর পরের দশকে হেসবার্গার ফিনল্যান্ডের ৬০টি শহরে প্রায় ২০০টি শাখায় প্রসার লাভ করেছে। আন্তর্জাতিক বাজারেও হেসবার্গার নাম লিখিয়েছে। এস্তোনিয়া, জার্মানি, লাতভিয়া ও লিথুয়ানিয়াতে এর শাখা আছে। সিরিয়াতে স্বল্প সময়ের জন্য একটি শাখা খোলা হলেও অলাভজনক বলে বন্ধ হয়ে যায়।
হেসবার্গার